**­LĪGUMS**

**par zinātnisko pakalpojumu sniegšanu**

Rīgā *Datumu skatīt dokumenta paraksta laika zīmogā*

Rīgas Tehniskā universitāte (turpmāk – Izpildītājs), tās inovāciju prorektores Lienes Briedes personā, kura rīkojas uz Rīgas Tehniskā universitātes Satversmes (apstiprināta 23.05.2022. Rīgas Tehniskās universitātes Satversmes sapulcē) un rektora 2023.gada 3.oktobra rīkojuma Nr.01000‑1.1-e/265 “Par paraksta tiesībām slēdzot līgumus par pētniecisko pasūtījumu izpildi” pamata, un

SIA”………….” (turpmāk – Pasūtītājs) tās valdes locekļa………….. personā, kurš darbojas uz statūtu pamata,

turpmāk Pasūtītājs un Izpildītājs kopā saukti – Puses, noslēdz šāda satura līgumu (turpmāk – Līgums):

# Līguma priekšmets

* 1. Pasūtītājs pasūta un Izpildītājs apņemas sniegt Pasūtītājam cietā biokurināmā analīžu veikšanas pakalpojumus atbilstoši Pasūtītāja iesniegtajiem paraugiem (turpmāk – Darbs). Pasūtītājs apņemas Izpildītājam par Darbu samaksāt Līgumā noteikto samaksu atbilstoši Līguma nosacījumiem.
	2. Izpildītājs Darbu veic, ievērojot Pasūtītāja pasūtījumu un Līguma tāmi (1.pielikums).
	3. Līgumā netiek noteikts veicamo Darbu skaits un apjoms, Izpildītājs veic Pasūtītājam faktiski nepieciešamo Darbu skaitu un apjomu.

# Darba nodošanas un pieņemšanas kārtība

* 1. Lai Pasūtītājs pasūtītu Darbu Līguma ietvaros, Pasūtītājam uz vides.laboratorija@rtu.lv e-pasta adresi ir jānosūta Izpildītajam e-pasts ar atsauci uz Līgumu, norādot konkrētu Darba uzdevumu . Izpildītājs Darbu līdz 5 (piecu) (ieskaitot) paraugu analizēšanai izpilda ne vēlāk kā 15 (piecpadsmit) darba dienu laikā no testējamo izejvielu vai paraugu saņemšanas dienas. Par Darba, kurā jāveic analīzes 6 (sešiem) un vairāk paraugiem, izpildes termiņu Pasūtītājs un Izpildītājs vienojas atsevišķi 15 (piecpadsmit) darba dienu laikā no Pasūtītāja Darbu pasūtījuma e-pasta saņemšanas dienas. Papildus Puses ar e-pastu starpniecību vienojas par iespējamo izejvielu vai paraugu piegādes laiku vai Izpildītāja pārstāvju ierašanās Pasūtītāja objektā laiku, ja tas ir nepieciešams Darba izpildei, kā arī par provizoriskajām konkrētā darba izmaksām.
	2. Izpildītājs Pasūtītājam uz Līguma 2.5.2. punktā norādīto Pasūtītāja pārstāvja e-pasta adresi 15 (piecpadsmit) darba dienu laikā nosūta e-pastu, ja tas atsakās no visu vai daļēja Darbu veikšanas. Pasūtītājam ir jāapmaksā rēķins par jau faktiski veiktajiem Darbiem. . Izpildītājam ir tiesības pabeigt Darbu pirms noteiktā termiņa.
	3. Izpildītājs nodod Darbu Pasūtītājam pēc tā pabeigšanas, nosūtot Darba metodiku, Darba rezultātus un rēķinu par Darbu elektroniski uz Līguma 2.5.2.punktā norādīto Pasūtītāja pārstāvja e-pasta adresi.
	4. Izpildītājs var atteikties pieņemt paraugu, balstoties uz vizuālo novērtējumu, neveicot papildus testus.

Ja pēc paraugu nodošanas-pieņemšanas akta parakstīšanas un parauga pieņemšanas Izpildītājs testu laikā konstatē, ka paraugs satur elementus (piemēram, dzīvas radības, vai elementus, kurus testējot var radīt bojājumus Izpildītāja iekārtām), kas nav saistīti ar cieto kurināmo, tad Izpildītājs ir tiesīgs neturpināt testēšanu, par to informējot Pasūtītāju. Pasūtītajam ir tiesības saņemt atpakaļ nodotos paraugus 7 (septiņu) darba dienu laikā pēc pieprasījuma iesniegšanas Izpildītājam uz Līgumā norādīto Izpildītāja e-pasta adresi, pie paraugu saņemšanas parakstot attiecīgu paraugu nodošanas-pieņemšanas aktu.

* 1. Līguma saistību izpildei (tajā skaitā ar tiesībām risināt ar Līguma saistību izpildi saistītus jautājums, kontrolēt Līguma saistību izpildi, pasūtīt/pieņemt Darbu, u.tml.) Puses pilnvaro šādas personas:
		1. no Izpildītāja puses: vadošais pētnieks, Miķelis Dzikēvičs, 26346881, 67089923, mikelis.dzikevics@rtu.lv;
		2. no Pasūtītāja puses: valdes loceklis……………., tel. ……………, e-pasts: ……………...
	2. Par komunikāciju Pušu starpā saistībā ar Līguma izpildi ir uzskatāma arī komunikācija izmantojot Līguma 2.5.punktā norādītās Pušu pārstāvju e-pastu adreses.

# Līguma izpildes termiņš un kārtība

* 1. Ja Puses ir vienojušās, ka Darba izpildei ir nepieciešama izejvielu vai paraugu piegāde Izpildītājam, Pasūtītājs par saviem līdzekļiem nodrošina paraugu nogādāšanu Izpildītājam šādā adresē: Rīgā, Āzenes ielā 12/1, 616. kabinetā.
	2. Pēc Pasūtītāja pieprasījuma, ja Izpildītājs tādu saņēmis ne vēlāk kā divu nedēļu laikā pēc Darba rezultātu nodošanas, Darba veikšanai neizmantotās izejvielas vai paraugi tiek atdoti Pasūtītājam. Pasūtītājs ierodas pakaļ neizmantotajām izejvielām vai paraugiem Pušu norunātā laikā Līguma 3.1.punktā norādītajā adresē. Ja Izpildītājs šajā punktā norādītajā termiņā nav saņēmis Pasūtītāja pieprasījumu par neizmantoto izejvielu vai paraugu atdošanu, tad tie pāriet Izpildītāja īpašumā.

# Darba apmaksa un norēķinu kārtība

* 1. Par Darbu Pasūtītājs kopā samaksā Izpildītājam summu atbilstoši veikto Darbu skaitam, apjomam un izmaksām saskaņā ar Līguma tāmi.
	2. Izpildītājs sagatavo rēķinu(-s) atbilstoši Līguma tāmei un faktiski veiktajam Darbu skaitam un apjomam un ar e-pasta starpniecību nosūta rēķinu uz Līguma 2.5.2.punktā norādīto Pasūtītāja e‑pasta adresi. Puses vienojas, ka elektroniskais rēķins ir derīgs bez paraksta.
	3. Darba apmaksu Pasūtītājs veic, pamatojoties uz Izpildītāja izsūtīto rēķinu(-iem), ar pārskaitījumu uz Izpildītāja norādīto norēķinu kontu.
	4. Samaksu par veikto Darbu(-iem) Pasūtītājs veic rēķinā norādītajā apmaksas termiņā.
	5. Par PVN likmes pareizu piemērošanu pakalpojumam un tā nomaksas kārtību atbildīgs Izpildītājs (atlīdzības saņēmējs).

# Citi nosacījumi

* 1. Puses publicitātes nolūkos drīkst izmantot Līguma esamības faktu, informējot sabiedrību par Pasūtītāja un Izpildītāja sadarbību un sadarbības virzieniem.
	2. Gadījumā, ja ir nepieciešamas izmaiņas Darba uzdevumā un/vai Līguma tāmē, Puses vienojas par nepieciešamo grozījumu veikšanu Līgumā.
	3. Katrai no Pusēm ir pienākums nekavējoties paziņot otrai Pusei par savas adreses, pilnvaroto pārstāvju vai citu rekvizītu maiņu.
	4. Gadījumā, ja Līguma izpildes laikā rodas nepārvaramas varas apstākļi, tādi kā dabas katastrofas, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi, masu nemieri vai citi ārkārtēji apstākļi, kurus Puses nevarēja paredzēt un novērst ar saviem spēkiem un līdzekļiem, līgumsaistību izpildes laiks un citi termiņi pagarinās par periodu, kurā pastāv nepārvaramas varas radītie apstākļi. Puses šādā gadījumā neuzņemas atbildību par Līguma saistību neizpildi laika periodā, kurā norisinās nepārvaramas varas apstākļi.
	5. Ja nepārvaramas varas apstākļi pastāv ilgāk nekā četrus mēnešus, jebkura Puse var vienpusēji izbeigt Līgumu, par to rakstveidā paziņojot otrai Pusei.
	6. Ja Līguma izpildes sakarā Pusēm rodas kādi strīdi vai domstarpības, Puses tos vispirms risina sarunu ceļā, ja sarunu ceļā vienošanos neizdodas panākt, tad strīdi vai domstarpības risināmi tiesā Latvijas Republikas normatīvajos aktos noteiktajā kārtībā.
	7. Ievērojot Starptautisko un Latvijas Republikas nacionālo sankciju likuma 11.3 pantu, Izpildītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	8. Visi Līguma pielikumi ir neatņemamas Līguma sastāvdaļas.
	9. Visi Līguma labojumi, grozījumi un papildinājumi noformējami rakstveidā, Pusēm par to vienojoties, un pievienojami Līgumam, kā tā pielikumi.
	10. Puses savstarpēji apstrādā otras puses pārstāvju fizisko personu datus (turpmāk - Dati) tikai tādā apjomā, kas nepieciešams šī Līguma noslēgšanai un pilnīgai izpildei. Puses apņemas Datu apstrādē nodrošināt normatīvajos aktos noteikto datu aizsardzības pakāpi un veikt visus normatīvajos aktos noteiktos pasākumus, lai izslēgtu Datu prettiesisku apstrādi un nodošanu.
	11. Līgums stājas spēkā ar tā abpusējas parakstīšanas brīdi un ir spēkā 2 (divus) gadus. Līguma spēkā esamības laikā uzņemtās saistības ir spēkā līdz to pilnīgai izpildei. Jebkurai no Līguma pusēm ir tiesības vienpusēji izbeigt līgumu pirms termiņa, vismaz 30 (trīsdesmit) dienas iepriekš nosūtot par to rakstveida paziņojumu uz otras puses juridisko adresi.
	12. Līgums un tā 1.pielikums ir saistošs Pušu tiesību un saistību pārņēmējiem.
	13. Līgums sagatavots uz 6 (sešām) lapām (ieskaitot pielikumus). Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Puse, kura pēdējā paraksta Līgumu, nosūta Līgumu uz Līgumā norādīto otras Puses e-pasta adresi.

# Pušu paraksti un rekvizīti:

|  |  |
| --- | --- |
| **IZPILDĪTĀJS:****Rīgas Tehniskā universitāte**Reģ. Nr.: 90000068977 PVN Reģ. Nr.: LV90000068977Juridiskā adrese: Ķīpsalas iela 6A, Rīga, LV‑1048AS SwedbankKonts: LV95HABA0551053417953Bankas kods: HABALV22Inovāciju prorektoreLiene Briede | **PASŪTĪTĀJS:**SIA…Reģ.Nr.: …………………….PVN Reģ. Nr.: LV…….Juridiskā adrese: "……., LV-…….AS Swedbank HABALV22Konta Nr. LV………Valdes loceklis……………………  |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

pie 2023. gada ………starp Rīgas Tehnisko universitāti un ………………. elektroniski parakstītā līguma par zinātnisko pakalpojumu sniegšanu

*Datums skatāms elektroniskā*

*paraksta laika zīmogā*

**Tāme**

|  |  |  |  |  |
| --- | --- | --- | --- | --- |
| **Nr.p.k.** | **TESTĒŠANAS PAKALPOJUMI**  | **Cena par vienu vienību EUR bez PVN\*** | **PVN 21%** | **Cena EUR ar PVN 21%** |
| 1. | Parauga sagatavošana (Finanšu sistēmā Nr. 366; UseScience ID Nr.275 ) | 19.23 | 4.04 | 23.27 |
| 2. | Kopējais mitruma saturs (1)(Finanšu sistēmā Nr. 433; UseScience ID Nr.276) | 28.68 | 6.02 | 34.70 |
| 3. | Pelnu saturs sausai masai (550 °C) (1;2)(Finanšu sistēmā Nr.438; UseScience ID Nr.277) | 13.32 | 2.80 | 16.12 |
| 4. | Sadegšanas siltums (augstākais un zemākais) (1;2;3) (Finanšu sistēmā Nr.439; UseScience ID Nr.278) | 47.63 | 10.00 | 57.63 |
| 5. | Smalknes saturs (< 3,15 mm)(Finanšu sistēmā Nr.440; UseScience ID Nr.333) | 35.35 | 7.42 | 42.77 |
| 6. | Granulu mehāniskā ilgizturība (2)(Finanšu sistēmā Nr. 442; UseScience ID Nr.335) | 20.43 | 4.29 | 24.72 |
| 7. | Tilpumblīvums (2)(Finanšu sistēmā Nr. 441; UseScience ID Nr.334) | 18.12 | 3.81 | 21.93 |
| 8. | Pelnu kušanas temperatūra (iekļaujot pelnu iegūšanu) (1)(Finanšu sistēmā Nr. 416; UseScience ID Nr.337) | 84.61 | 17.77 | 102.38 |

(1) Nepieciešams veikt Parauga sagatavošanu; maksa par parauga sagatavošanu tiek piemērota vienreiz vienam paraugam

(2) Rezultāta noteikšanai nepieciešams veikt parauga kopējā mitruma analīzi

(3) Rezultāta noteikšanai nepieciešams veikt parauga pelnu saturu sausai masai

\*Cenā ir iekļauts atskaitījums 9,1% apmērā RTU infrastruktūrai

**Pušu paraksti un rekvizīti:**

|  |  |
| --- | --- |
| **IZPILDĪTĀJS:****Rīgas Tehniskā universitāte**Reģ. Nr.: 90000068977PVN Reģ. Nr.: LV90000068977Juridiskā adrese: Ķīpsalas iela 6A, Rīga, LV‑1048AS SwedbankKonts: LV95HABA0551053417953Bankas kods: HABALV22Inovāciju prorektoreLiene Briede | **PASŪTĪTĀJS:**SIA…Reģ.Nr.: …………………….PVN Reģ. Nr.: LV…….Juridiskā adrese: "……., LV-…….AS Swedbank HABALV22Konta Nr. LV………Valdes loceklis……………………  |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU